### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 24. marts 2021 har vedtaget Magistratens foranstående indstilling af 15. marts 2021 med den ændring at indstillingens At 1 udgår.

Beslutningsforslag fra V

Venstre foreslår, at vi skal overlade opgaven om privat kloakseparering i fri og fair konkurrence til private leverandører - kloakmeterene.

Motivation

Venstre har modtaget bekymrende henvendelser fra kloakbranchen (kloakmester) om konkurrenceforvridende forhold. [adresse] tilbyder private grundejer at udføre kloak separering på private stikledninger. Bekymringerne går på, at Aarhus Vand som offentligt forsyningsselskab i forbindelse med udførelse af kloakseparering af hovedkloakken også tilbyder separering af den private del af kloaksystemet.

Bekymringerne er at [adresse] udnytter den autoritet der ligger i at have [adresse] i ryggen. [adresse] Vand er et aktieselskab, 100% ejet af [adresse].

Desværre ser det ud til at mange private grundejer er af den opfattelse at Aarhus Vand er den eneste mulige leverandør. [adresse] vand fremsender tilbud på kloakseparering til private grundejer, umiddelbart inden opstart af arbejdet i den offentlig vej og giver grundejerne 30 dage til og godkende deres fremsende tilbud. Derved er [adresse] et stort skridt foran de private kloakmestre, som igen kendskab har til tidsplanen.

Stillet af Erik Petersen (V)

På vegne af Venstre i Århus Kommune

**Indstilling fra Magistratsafdelingen for Teknik og Miljø**

**Svar på forslag fra V om fri konkurrence på privat kloakseparering**

### Resumé

Venstre har fremsendt forslag om fri konkurrence på privat kloakseparering.

Når Aarhus Vand A/S giver borgere tilbud om kloakseparering på privat grund sker det som en ”tilknyttet aktivitet” til deres hovedaktivitet, i overensstemmelse med Vandsektorloven. [adresse] foretager ikke selv VVS-arbejdet, men benytter autoriserede samarbejdspartnere.

Da [adresse] tilbud til de private er lovligt, er det ikke muligt som kommunal myndighed at regulere eller at stille krav til Aarhus Vand om at overlade opgaven til private.

Gennem Selskabssekretariatet har [adresse] derimod mulighed for at gå i dialog med [adresse] om selskabets praksis, og det foreslås, at selskabet opfordres til at sikre endnu større synlighed om, at tilbuddet til grundejerne er helt frivilligt og uforpligtende.

Via dialogen kan det sikres, at fri konkurrence ved kloakseparering sker i videst muligt omfang, og at Aarhus Vand aktivt arbejder i overensstemmelse hermed byrådets ønsker herom.

### Indstilling

Det indstilles:

At 1) Byrådet tilkendegiver, at det ønsker at understøtte fri konkurrence ved kloakseparering i videst muligt omfang, og at Aarhus Vand aktivt arbejder i overensstemmelse hermed.

At 2) Selskabssekretariatet på vegne af Byrådet drøfter med [adresse], hvorledes der kan sikres endnu større synlighed om frivilligheden i de tilbud, som selskabet giver om kloakseparering på privat grund.

### Sagens forløb

02-12-2020 [adresse]
Fremsendes til Magistratsafdelingen for Teknik og Miljø med henblik på udarbejdelse af en indstillingen, jf. byrådets vedtagelse i mødet den 3. december 2020 om magistratsbehandling af forslaget.

 Sagen bedes tilbagesendt byrådet via Magistraten.
 22-02-2021 Teknik og Miljø
Beslutningsforslag besvaret med indstilling fra Magistratsafdelingen for Teknik og Miljø.
 10-03-2021 Borgmesterens Afdeling påtegning

Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

Borgmesterens Afdeling har herudover ingen bemærkninger til indstillingen

 15-03-2021 Magistraten
Fremsendes til [adresse] med bemærkning, at Magistraten i mødet den 15. marts 2021 anbefaler, at byrådet tiltræder Magistratsafdelingen for Teknik og Miljøs indstilling af 22. februar 2021.
 24-03-2021 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 24. marts 2021 har vedtaget Magistratens foranstående indstilling af 15. marts 2021 med den ændring at indstillingens At 1 udgår.